

A határozat elfogadásához 
egyszerű többség szükséges!



1. ELŐTERJESZTÉS
HARC KÖZSÉG ÖNKORMÁNYZATA KÉPVISELŐ-TESTÜLETÉNEK
2024. április 30. napján 800 órakor tartandó rendes ülésére

Tárgy: Döntés pályázat beadásáról a települési önkormányzatok szociális célú tüzelőanyag vásárlásához kapcsolódó támogatásra
Előterjesztő: Tóth Gábor polgármester	
Törvényességi ellenőrzést végezte: dr. Herczig Hajnalka jegyző


Tisztelt Képviselő-testület!

A korábbi évekhez hasonlóan a helyi önkormányzatokért felelős miniszter – az államháztartásért felelős miniszterrel egyetértésben - 2024. évben is kiírta a települési önkormányzatok szociális célú tüzelőanyag vásárlásához kapcsolódó támogatásra vonatkozó pályázatát. A pályázat - a mellékelt kiírás szerint (1. számú melléklet) – 2024. április 30. napján nyújtható be.
Önkormányzatunk maximum 52 erdei m3 kemény lombos tűzifa megvásárlásához igényelhet legfeljebb 21.000,- Ft/erdei m3 + ÁFA támogatást (lágy lombos fafajta esetén 13.000,- Ft/erdei m3+ÁFA) 2.000,- Ft/erdei m3 +ÁFA önrész vállalása mellett. A miniszter a pályázatokról legkésőbb 2024. szeptember 30. napjáig dönt.
A támogatásból vásárolt tűzifát 2025. február 14. napjáig kell kiosztani a rászorulók részére. A pénzügyi felhasználás határideje 2025. március 31. A tűzifa szállításából és a rászorulókhoz való eljuttatásából eredő költségek az Önkormányzatot terhelik.
A pénzügyi elszámolás határideje: 2025. április 15. napja.


A fentiekre tekintettel az alábbi határozati javaslat elfogadását javaslom.


H a t á r o z a t i   j a v a s l a t:

…/2024. (IV.30.) önkormányzat határozat:
pályázat beadásáról a települési önkormányzatok szociális célú tüzelőanyag vásárlásához kapcsolódó támogatásra

Harc Község Önkormányzata Képviselő-testületének a települési önkormányzatok szociális célú tüzelőanyag vásárlásához kapcsolódó támogatásra történő pályázat benyújtásáról dönt.
Az igényelt kemény lombos fafajta mennyisége: 52 m3.
Nyertes pályázat esetén az önkormányzat:
· vállalja, hogy a 104.000,- Ft + ÁFA összegű önrész, továbbá a pályázathoz kapcsolódó további kiadások (szállítási költség) fedezetét a 2024. évi költségvetésében biztosítja,
· vállalja a pályázati kiírásban szereplő feltételek betartását,
· vállalja, hogy a szociális tűzifában részesülőktől ellenszolgáltatást nem kér.
A képviselő-testület felhatalmazza a polgármestert a pályázat benyújtására.

Felelős: Tóth Gábor polgármester
Határidő: azonnal 
Határozatról értesül:	Magyar Államkincstár
Pénzügy
				Irattár

Harc, 2024. április 25.				
P.H.

Tóth Gábor sk.
								  polgármester



